# E E L N Õ U

## **NARVA LINNAVALITSUS**

#### K O R R A L D U S

Narva \_\_.\_\_.2015.a nr \_\_\_\_-k

**Riigihanke „Narva linna tänavate aastaringne hooldus 2015-2018”**

**(viitenumber 156643) avatud hankemenetluse tulemuste kinnitamine**

1. **Asjaolud ja menetluse käik**

Narva Linnavalitsuse 17.10.2014. a korraldusega nr 1193-k kinnitati riigihanke „Narva linna tänavate aastaringne hooldus 2015-2018”hankedokumendid ning tehti Narva Linnavalitsuse Arhitektuuri- ja Linnaplaneerimise Ametile ülesandeks viia läbi avatud hankemenetlus.

20.04.2014.a. avaldati riigihangete registris hanketeade viitenumbriga 156643.

Pakkumuste esitamise tähtpäevaks oli 11.05.2015.a. Pakkujate kvalifitseerimine, pakkumuste vastavaks tunnistamine ning eduka pakkumuse väljaselgitamine toimus Narva Linnavalitsuse riigihankekomisjoni koosolekutel, mis toimusid 11.05.2015 ning 03.06.2015.

Lähtudes eeltoodust ning juhindudes Narva Linnavalitsuse 08.03.2006. a määruse nr 298 „Riigihangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.

1. **Õiguslikud alused**

Narva Linnavalitsuse 08.03.2006. a määruse nr 298 „Riigihangete läbiviimise reglement” (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks.

1. **Otsus**

3.1. Kinnitada riigihanke „Narva linna tänavate aastaringne hooldus 2015-2018”(viitenumber 156643) avatud hankemenetluse tulemused ning tunnistada võitjaks OÜ N&V (reg.11189800) pakkumus maksumusega 4 389 105,36 eurot (käibemaksuga).

3.2. Narva Linnavalitsuse Arhitektuuri- ja Linnaplaneerimise Ameti direktori kohusetäitjal sõlmida eduka pakkumuse esitanud pakkujaga hankedokumentidele lisatud vormi kohane teenuste hankeleping.

1. **Rakendussätted**
   1. Käesolev korraldus jõustub seaduses sätestatud korras.
   2. Riigihanke eest vastutaval isikul teavitada hankija otsusest hankemenetluses osalevaid pakkujaid.
   3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

Eduard East Üllar Kaljuste

Linnapea Juriidiline teenistus juhataja

Linnasekretär üllesannetes